350.01 REGOLAMENTI DWAR ĊERTIFIKATI TA’ KLASSIFIKA GĦAL PROGRAMMI TELEVIŻIVI L-AVVIŻ LEGALI 44 tal-1994, kif emendat bl-Avviż Legali 426 tal-2012. L-AVVIŻ LEGALI 44 tal-1994, kif emendat bl-Avviż Legali 426 tal-2012. 1. Titolu. It-titolu ta’ dawn ir-regolamenti hu Regolamenti dwar Ċertifikati ta’ Klassifika għal Programmi Televiżivi. Tifsir. 2. F’dawn ir-regolamenti: " l-Awtorità " tfisser l-Awtorità tax-Xandir imwaqqfa bl-artikolu 118 tal-Kostituzzjoni; " servizz ta’ xandir televiżiv" tfisser kull item fi ħdan servizz televiżiv wieħed provduti minn ċertu xandar; "xandar" tfisser kull minn jipprovdi servizzi ta’ xandir te1eviżiv kif provdut fl-Att dwar ix-Xandir, u tinkludi wkoll kull persuna, korp jew awtorità li jipprovdu dawk is-servizzi b’liċenza mingħand il-Gvern jew b’arranġamenti mal-Gvern; Kap. 350. Kap. 350. "xogħol " tfisser xogħol ċinematografiku jew xogħol imtellgħa bi proċess bħal dak ċinematografiku u tinkludi wkoll kull film magħmul għat-televiżjoni u kull xogħol kreattiv awdjoviżiv. 3. Ħtieġa ta’ klassifika. Ma għandu jixxandar ebda xogħol bħala parti minn servizzi ta’ xandir televiżiv kemm-il darba ma jkunx ingħata ċertifikat ta’ klassifika bil-miktub bis-saħħa ta’ dawn ir-regolamenti u kemm-il darba x-xandar ma jkunx ikkonforma ruħu mal-kondizzjonijiet ta’ dak iċ-ċertifikat. 4. Persuna responsabbli. Emendat: A.L.426 tal-2012. (1) Kull xandar għandu jaħtar persuna jew persuni li jkunu responsabbli għall-ħruġ ta’ ċertifikati ta’ klassifika bħala parti mis-servizz ta’ xandir televiżiv provduti mill-imsemmixandar. (2) Ix-xandar għandu jgħarraf lill-Awtorità bl-isem, il-kunjom, l-età, indirizz fejn joqgħod u numru ta’ dokument ta’ identifikazzjoni legalment validu ta’ kull persuna li tinħatar skont ma hemm fis-sub regolament ta’ qabel minnufih kif din il-persuna tinħatar. (3) Ix-xandar għandu jżomm kull ċertifikat ta’ klassifika maħruġ dwar is-servizz ta’ xandir televiżiv tiegħu skond dawn ir-regolamenti għal żmien disgħin jum wara li l-aħħar jixxandarxixogħol u huwa għandu jagħti lill-Awtorità ċ-ċertifikati msemmija kollha jew xi wħud minnhom minnufih malli dawn jintalbulu. (4) L-Awtorità għandha jedd tiskwalifika lil kull persuna maħtura skond is-sub regolament (1) milli jkollu jedd joħroġ ċertifikati ta’ klassifika jekk, wara li tagħti opportunità li x-xandar, lill-persuna maħtura u lil kull persuna oħra li hija tqis li teħtieġ is-sottomissjonijiet tagħha dwar xi ħaġa, tkun sodisfatta li l-imsemmija ħatra ma tkunx saret inbonafede jew li l-persuna maħtura hija manifestament inkapaċi milli twettaq id-dmirijiet tal-kariga tagħha jew li tkun ħatja ta’ imġieba ħażina gravi fit-twettiq ta’ dmirijitha. (5) Ma jistgħu jinbdew ebda proċedimenti għal danni kontra l-Awtorità għal deċiżjoni jew minħabba f’deċiżjoni li hija tkun ħadet li tiskwalifika persuna milli jibqa’ jkollha jedd li toħroġ ċertifikati ta’ klassifika. 5. (1) Ċertifikat ta’ klassifika maħruġ bis-saħħa ta’ dawn ir-regolamenti għandu jkollu fih: (a) dikjarazzjoni li x-xogħol relattiv ikun adattat għall-wiri ta’ kulħadd f’kull ħin (bil-parir jew mingħajr dwar kemm hu tajjeb li jkun hemm id-direzzjoni tal-ġenituri għar-rigward ta’ tfal żgħar lijaraw ix-xogħol jew dwar kemm ix-xogħol ikun partikolarment adattat biex jarawh it-tfal); jew (b) dikjarazzjoni li x-xogħol relattiv ikun adattat għall-wiri biss wara ċertu ħin li jissemma’ fiċ-ċertifikat. (2) Ir-responsabbiltà li jinħareġ ċertifikat ta’ klassifika għandha tkun tinkludi wkoll is-setgħa li wieħed jirrifjuta li joħroġ dak iċ-ċertifikat meta l-persuna responsabbli għall-ħruġ ta’ l-imsemmi ċertifikat tkun tqis li xogħol ma jkunx adattat għal xandir televiżiv. 6. Twettiq ta’ funzjonijiet. Kap. 350. Kull persuna li tinħatar skond ir-regolament 4 għandha twettaq dmirijitha filwaqt li tikkonsidra l-moralità pubblika, id-deċenza u l-korrettezza xierqa, il-protezzjoni ta’ l-interessi ta’ tfal ta’ taħt l-età, il-kwalitajiet ta’ l-udjenza li x’aktarx jaraw ix-xandira ukoll meta jitqies il-mezz tat-trasmissjoni, u d-disposizzjonijiet ta’ l-Att dwar ix-Xandir u kull ħaġa magħmula bis-saħħa tiegħu. 7. Responsabbiltajiet oħra tax-xandir. Ebda ħaġa f’dawn ir-regolamenti ma għandha tinftiehem bħala li teħles li x-xandar minn xi obbligu, responsabbiltà jew impenn imqiegħed fuq u b’xi liġi jew bis-saħħa tagħha.